laion/Wikipedia-Exotic huggingface dataset:
Varakevad

Varakevad on üks kahest üleminekuaastaajast talve ja kevade vahel, järgnedes kevadtalvele. Seda defineeritakse klimaatiliste ja fenoloogiliste nähtuste järgi. Klimaatiline varakevad algab, kui lumikate on täielikult sulanud, ja kestab taimede vegetatsiooniperioodi ehk kasvuaja alguseni, mil ööpäeva keskmine temperatuur tõuseb püsivalt üle 5 °C. Selle jooksul maapind sulab ja soojeneb ning ilmastikus sageneb külmavabade päevade osatähtsus. Varakevad saabub Lõuna-Eestis tavaliselt märtsi lõpul ja Põhja-Eestis aprilli alguses, ning lõpeb tavaliselt aprilli teisel poolel. Fenoloogiline varakevad algab lumikatte täieliku sulamise ja kase mahlajooksuga. Selle ajal õitseb kask, sarapuu ja sinilill ning talirukis hakkab uuesti kasvama. Lõpeb vahtra õitsemahakkamisega. kevad aastaajad klimaatilised aastaajad fenoloogilised aastaajad Jüri Kamenik (16.03.2017). "Kevade märgid". Maaelu. Vaadatud 21.03.2019. "Kevad". Riigi ilmateenistus. 19.02.2019. Vaadatud 21.03.2019. Rein Ahas (2002). "Eesti fenoloogiline kalender". Eesti Entsüklopeedia. Vaadatud 21.03.2019.
Euroopa Maja

MTÜ Euroopa Maja on Eesti organisatsioon, mille eesmärk on noori harida Euroopa Liiduga seonduva kohta. MTÜ-l on oma maja (nimetatud samuti Euroopa Majaks), mis asub Tallinnas aadressil Rävala puiestee 4. Maja avati 12. jaanuaril 2007. MTÜ korraldab aastast 2012 simulatsioonimängu Mudel-Euroopa Parlament (inglise Model European Parliament, lühend MEP). https://web.archive.org/web/20190321102142/http://www.euroopamaja.ee/euroopamaja%3Flang%3D (vaadatud 19.03.2019) https://web.archive.org/web/20190414233754/http://www.euroopamaja.ee/meu?lang= (vaadatud 19.03.2019) Koduleht
Johan Pitka rahvamatk

Johan Pitka rahvamatk (ka Admiral Johan Pitka mälestuseks pühendatud rahvamatk) on Järva maakonnas igal aastal toimuv rahvamatk. Matka korraldab Eesti Kaitseliit.[viide?] Matk algab Johan Pitka sünnikohast Jalgsema külast ja lõppeb Peetri asulas. Esimene matk toimus 18. veebruaril 2007. http://jarvavald.kovtp.ee/pildigaleriid?p_p_id=31&p_p_lifecycle=0&p_p_state=normal&p_p_mode=view&p_p_col_id=column-2&p_p_col_count=1&_31_struts_action=%2Fimage_gallery_display%2Fview&_31_folderId=22814532 (vaadatud 19.03.2019) https://www.facebook.com/pg/Admiral-Johan-Pitka-m%C3%A4lestuseks-p%C3%BChendatud-rahvamatk-1664919840445461/about/?ref=page_internal (vaadatud 19.03.2019) Matka koduleht Facebookis
Valtrap

Valtrap ehk sadulatekk on hobuse sadula alla ratsutamiseks paigutatav pehmendus. Algselt sadula alla asetatud nelinurkse teki kuju on aja jooksul muutunud. Võistlusspordis on varustusele, sealhulgas valtrapile, kindlad nõuded. "Mida on vaja algajale koolisõitjale võistlemiseks?". Originaali arhiivikoopia seisuga 21. märts 2019. Vaadatud 21. märtsil 2019.
Orjassaare nukk

Orjassaare nukk on neem Vilsandi saare põhjarannikul. Orjassaare sihtkaitsevöönd
Korallpunane

Korallpunane on punane värvitoon, kergelt oranži suunas kalduv soojatooniline särav punane, vääriskoralli (Corallium rubrum) värvus. Corallium rubrum (Linnaeus, 1758) Vääriskorall raamistamata ehtekivina Korallhelmestega kuldkõrvarõngad Vääriskorallidest parüür, tehtud Egiptuse kuninganna Farida jaoks 1934 Korallist nikerdatud iluasjad, Sardiinia Loodusteadlaste ja linnuvaatlejate tarbeks koostatud värviõpik, 1886. aastal ilmunud "A nomenclature of colors for naturalists..." näitab korallpunast (Coral Red) peaaegu oranži punasena ning soovitab seda segada krapplakist, kaadmiumoranžist, kinaverist ja valgest. RAL Classic värvikaardi toon 3016 Korallenrot on kergelt pastelse tooniga soe punane, mis sarnaneb madarapunase või terrakota värviga      . Pantone värvid 16-1539 Coral ja 16-1546 Living Coral on soojatoonilised, ent pigem roosaka kui punase koralli värvi          . Veebivärv Coral on kergelt roosaka poole kalduv oranž      . Jaapani traditsiooniline värv sango-iro (珊瑚色, 'koralli värv') on korallroosa      või roosakas-oranžikas soe punane      . Värvus seostub looduslikkuse ja loomulikkusega, mõjub delikaatselt ja õrnalt. Sisekujunduse värvina mõjub toon puhtast punasest rahulikumana, köökide või muude interjööride kujunduses soovitatakse seda kasutada punase asemel kui vähem väsitavat. Eriti neutraaltoonide kõrval on korallpunase soojal toonil virgutav mõju. Juuksehooldusvahendite tootjate Kallos Cosmetics ja Joico tootevalikusse kuulub korallpunane juuksevärv. Toon on oranžikas punane. Pantone Inc. 2019. aasta trendivärv on Pantone 16-1546 Living Coral, roosakas intensiivne koralli värvi toon. Eestikeelses tõlkes on nimetatud seda koralloranžiks. Korallroosa nacarat http://www.eki.ee/dict/ekss/index.cgi?Q=korallpunane&F=M https://sonaveeb.ee/search/est-est/detail/korallpunane/1[alaline kõdulink] https://archive.org/details/nomenclatureofco00ridg/page/n161 https://www.ralfarbpalette.de/ral-classic/ral-3016-korallenrot "Arhiivikoopia". Originaali arhiivikoopia seisuga 21. märts 2019. Vaadatud 21. märtsil 2019.{{netiviide}}: CS1 hooldus: arhiivikoopia kasutusel pealkirjana (link) https://www.htmlcsscolor.com/hex/FF7F50 https://colors.japanesewithanime.com/japanese-colors/%E7%8F%8A%E7%91%9A%E8%89%B2-sangoiro https://encycolorpedia.com/f8674f "Arhiivikoopia". Originaali arhiivikoopia seisuga 21. märts 2019. Vaadatud 21. märtsil 2019.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 15. mai 2019. Vaadatud 21. märtsil 2019.{{netiviide}}: CS1 hooldus: arhiivikoopia kasutusel pealkirjana (link) https://mood.ee/rubriik/elke-moobli-blogi/pantone-aasta-varv-on-julge-ja-optimistlik-koralloranz/ https://moodnekodu.delfi.ee/news/sisustusjadisain/aasta-varv-on-sarav-koralloranz-vaata-ideid-kodu-kujundamiseks?id=84910113
Mullaviljakus

Mullaviljakus on mulla spetsiifiline kvalitatiivne omadus. Selle võime on varustada taimi toiteelementide, vee ja hapnikuga. Mulla viljakus tuleneb huumuse- ja saviosakeste sisaldusest, huumushorisondi tüsedusest, aktiivveemahutavusest ja mulla reaktsioonist. Viljakus on tunnus, mis eristab mulda pinnasest ja kivimist. Viljakaks peetakse mulda, mis suudab rahuldada kultuurtaimede vajadusi ja tagab nende suure saagi. Seega lähtutakse mulla viljakuse hindamisel bioproduktsiooni funktsioonist ning see moodustab olulise, ent siiski ainult ühe komponendi mulla ja maa kvaliteedist. Eristada saab looduslikku ja kunstlikku mullaviljakust. Loodusliku mullaviljakuse määravad mulla omadused koos väliskeskkonna teguritega olukorras, kus inimtegevuse mõju taime kasvu tingimustele puudu. Kunstlik mullaviljakus kujuneb loodusliku viljakuse baasil, mille saagi suurendamise eesmärgil lisandub inimtegevuse mõju maaharimise, väetamise, niisutamise, kuivendamise, taimekaitse jms. kujul. Mulla potentsiaalne viljakus on kvalitatiivne tunnus, mille määravad mula koostis, režiimid ja omadused. Mulla efektiivne viljakus väljendub kvantitatiivselt taime saagikuses ning see avaldub taimede võimes toota sellel mullal teatud kogus fütomassi ning seda väljendatakse kvantitatiivselt saagi suurusena pinnaühiku kohta. Haritava mulla viljakust hinnatakse Eestis boniteedi 100-punktilise hindeskaalaga. Mulla boniteet näitab mulla omadustest sõltuva viljakuse suhtelist taset selle hindamisaegses seisundis. Maa boniteet on maa tootlikkust iseloomustav lõppnäitaja, mille leidmisel lähtutakse mulla boniteedist ja teistest maatüki omadustest, mis võivad mõjutada põllukultuuride kasvamist. Boniteet väljendab mulla ja maa kvaliteeti eelkõige viljakuse ja põllumajanduse tootlikkuse seisukohast. Eesti Entsüklopeedia. (VE, 2006; EME 2, 2009) Lorenz, K., Lal, R. (2016). Advances in Agronomy Bleam, W.(2017). Soil and Environmental Chemistry (Second Edition) Brady, N. (2000) Elements of the Nature and Properties of Soils Astover, A., Kõlli, R., Roostalu H., Reintam, E., Leedu. E.(2012). Mullateadus Brown, G. (2018). Dirt to Soil: One Family’s Journey Into Regenerative Agriculture
William Bardeen

William Allan Bardeen (sündinud 15. septembril 1941 Washingtonis Pennsylvanias) on ameerika füüsik, Rahvusliku Teaduste Akadeemia liige. Ta on kahekordse nobelisti John Bardeeni poeg. Ta on tuntud oma töödega osakestefüüsika alalt. Panuse eest häirituskvantkromodünaamikasse pälvis ta 1996. aastal Ameerika Füüsikaseltsi Sakuray auhinna. Bardeen lõpetas 1962. aastal Cornelli Ülikooli bakalaureusekraadiga. Sai 1968. aastal Minnesota Ülikoolist doktorikraadi (PhD) füüsika alal. Seejärel töötas ta Stony Brooki ülikoolis, Institute for Advanced Studys ja Stanfordi Ülikoolis (kaasprofessorina). Aastatel 1975–2010 oli ta Illinoisi osariigis asuva Fermi Riikliku Osakestekiirendi Laboratooriumi töötaja (edutati seal teoreetilise füüsika osakonna juhatajaks). Vahepeal, 1993–1994, töötas ta kuni uurimisasutuse sulgemiseni Texase osariigis asuvas ülijuhtivas superpõrgutis. Bardeeni vanem vend James Bardeen on samuti füüsik. 1984 – valiti Ameerika Füüsikaseltsi fellow'ks 1996 – Ameerika Füüsikaseltsi Sakurai auhind 1998 – valiti Ameerika Kunstide ja Teaduste Akadeemia liikmeks 1999 – valiti USA Rahvusliku Teaduste Akadeemia liikmeks 1996 J.J. Sakurai Prize for Theoretical Particle Physics Recipient. aps.org William A. Bardeen. theory.fnal.gov
Jim Holt

Jim Holt (sündinud 30. oktoobril 1954) on ameerika filosoof, esseist ja teaduskirjanik. Ta sai Virginia Ülikoolist bakalaureuse- ja magistrikraadi matemaatikas ja töötas hiljem Columbia Ülikoolis New Yorgis filosoofiaosakonnas õppejõuna. Ta on teinud kaastööd väljaannetele The New York Times, The New York Times Magazine, The New York Review of Books, The New Yorker ja The American Scholar.Ta kirjutab erinevatel teemadel, sealhulgas stringiteooriast, ajast, lõpmatusest, arvudest, loogikast, huumorist ning tõelaadsusest ja jamast. Holt on seotud New Yorgi Humanitaarinstituudiga, mille fellow ta on. Holti raamat "Why Does the World Exist?" ('Miks eksisteerib meie maailm?') kuulus 2012. aastal New York Timesi bestsellerite nimekirja ja sai National Book Critics Circle Awardi nominatsiooni kategoorias "Mitteilukirjandus". See raamat tõlgiti 18 keelde. 2008 – Stop Me If You've Heard This: A History and Philosophy of Jokes. New York: W.W. Norton 2011 – Why Does the World Exist?: An Existential Detective Story. London: Profile 2018 – When Einstein Walked With Gödel: Excursions to the Edge of Thought. Farrar, Straus & Giroux Jim Halt. Writer and philosopher. ted.com Jim Holt. nourfoundation.com Jim Holt. nyihumanities.org Jim Holt. Why does the universe exist?. Youtube, 2. september 2014 Why Does Jim Holt Exist?. blogs.scientificamerican.com
José María Estrada

José María Estrada Reyes (1802 Granada – 13. august 1856 Ocotal) oli Nicaragua poliitik, aastail 1854–1855 Nicaragua presidendi kohusetäitja. José María Estrada sündis aastal 1802 Granadas. Poliitilistelt vaadetelt oli ta konservatiiv. Aastal 1848 saatis José María Guerrero ta inglastega läbirääkimisi pidama. Hiljem oli ta José Francisco del Montenegro valitsuses ministriks. Detsembris 1951 määras Fulgencio Vega ta riikliku ajalehe La Gaceta peatoimetajaks. Aastal 1853 sai temast Nicaragua konstitutsioonilise assamblee sekretär, järgmisel aastal aga esimees. Aastal 1853 saatis Fruto Chamorro mitmed liberaalse partei liikmed – Francisco Castellón Sanabria, Máximo Jereze, Mateo Pineda ja José María Valle ehk El Chelóniga maalt välja. Hondurases viibides relvastusid nad sealse presidendi José Trinidad Cabañase kaitse all ja suundusid siis Fonseca lahes asuva Isla del Tigre ja El Realejo sadamalinna kaudu tagasi kodumaale. Seejärel suundusid nad Leóni peale. Fruto Chamorro jättis selle liberaalide keskuse neile ja taganes ise Granadasse. Aastal 1854 sõlmisid Máximo Jerez ja Francisco Castellón Sanabria lepingu USA sõjaväelase Byron Colega, kes lubas nende toetuseks 200 meest. Selle sõjasalga juhiks sai William Walker. Granada piiramise eel (1. juunil 1854) valis Fruto Chamorro oma kohusetäitjaks José María Estrada, kes suutis linna liberaalide rünnakute eest edukalt kaitsta. Fruto Chamorro ise tõmbus tagasi oma pere valdustesse, kus ta 12. märtsil 1855 düsenteeriasse suri. Nominaalselt jäi ta siiski kuni surmatunnini riigi presidendiks. Fruto Chamorro surma järel kuulutati presidendiks kindral Ponciano Corral, ent tal puudus parlamendi liikmete poolehoid ja nii nõustus ta sellega, et Estradast saab riigi ajutine president. 13. oktoobril 1855 saabus Granadasse William Walker, kellega otsustasid koostööd teha nii Corral kui ka Estrada. Walker kuulutas Corrali riigi relvajõudude ülemjuhatajaks; ühtlasi otsustas ta ka määrata riigi ajutiseks presidendiks hoopis Patricio Rivase. Estrada suundus seepeale vabatahtlikult Hondurasesse maapakku. Hiljem alustasid Estrada ja Corral sõda Walkeri valitsuse vastu, kukutamaks vallutajate käsilaseks peetavat Rivast. Estrada osales konservatiivide ajutises valitsuse, millel puudus president, ent mille juhiks ta sisuliselt oli. Teised selle valitsuse liikmed olid Pedro Joaquín Chamorro, Tomás Martínez ja Fernando Chamorro. 13. augustil 1856 ründasid teda Ocotalis liberaalide sõjaväkke kuulunud salamõrtsukad. Kuna liberaalid pidasid teda konservatiivide valitsuse tegelikuks juhiks, siis on oletatud, et just nemad korraldasid selle mõrva. Estrada surma järel hakkas teda konservatiivide valitsuses asendama Nicasio del Castillo y Guzmán, kelle Estrada oli määranud tulevaseks presidendi kohusetäitjaks. http://www.manfut.org/cronologia/s1800.html Eduardo Manfut: La triste historia de legitimista Corral Bolaños Geyer, Alejandro. William Walker, el predestinado de los ojos grises: Biografía. Edición en Español, 1993. Rosengarten, Jr., Frederic (1976), Freebooters must die!, Haverford House, Publishers, ISBN 0910702012 lk. 97–99
Mageveekogu

Mageveekogu on veekogu, mille vee soolsus on väiksem kui 0,5‰. Mageveekogu asustab magevee-elustik. Peaaegu kõik Eesti siseveekogud on mageveekogud. Läänemerega kokkupuutes olevad siseveekogud on riimveekogud. magevesi riimveekogu
Panganukk

Panganukk (ka Panga nukk, Panganeem) on neem Saare maakonnas Vilsandil. See asub saare kirdenurgas. Panganuki lähistel asub Mustakivi rahn.
Katrin Maiste

Katrin Maiste (sündinud 29. juunil 1971) on eesti kultuurikorraldaja ja taani filoloog. Ta on olnud Eesti Instituudi tegevjuht. 1978–1989 Tallinna 24. Keskkool 1990–1994 Tartu Ülikool, filosoofia teaduskond, eesti keel (võõrkeelena) erialal 1994–1998 Tartu Ülikool, filosoofia teaduskond skandinavistika, taani keele eriala, BA 2002–2004 Akadeemia Nord, taani keele magistriõpingud 1997–2000 Taani Kultuuri Instituut, taani keele õpetaja 1997–2001 Tallinna Pedagoogikaülikool, taani keele lektor 2002–2005 Akadeemia Nord, taani keele õpetaja 2006–2017 MTÜ Eesti Instituut, välisõppe koordineerija, sekretariaadi juhataja 2017–2018 MTÜ Eesti Instituut, tegevjuhi kt 2018–2021 MTÜ Eesti Instituut, tegevjuht Eesti Instituudi tegevjuhina jätkab Katrin Maiste - Uudised - Kultuur Kas Eestis elavad jääkarud? – Äripäev Intervjuu: Saade Katrin Maiste Kultuurisamm - KUKU taskuhääling Huvitaja. Eri kultuuritaustaga lapsed koolis - Vikerraadio | ERR Estonian Arti raamat vaatab tagasi viimasele 20 aastale ... - ERR Kultuur
Journal of Philosophy

Journal of Philosophy (lühendatult J. Phil.) on eelretsenseeritav USA teadusajakiri, mis keskendub filosoofia valdkonnale. Ajakirja annab välja The Journal of Philosophy, Inc. Ajakiri ilmub sagedusega üks kord kuus. Ajakirja esimene number ilmus Columbia ülikooli eestvõttel 1904. Koduleht
Frankonia

Kaubandus-Tööstus Aktsiaselts Frankonia oli äride sisekujunduste ning vaateakende loomisele spetsialiseerunud eesti ettevõte. Aastatel 1937–1940 oli nende kujundajaks kunstnik Jaan Siirak. Ettevõttel olid oma klaasi-, metalli- ja puutöökojad. 1937. aastast tegutses varem Petrooleumi tänav 4 tegutsenud ettevõte aadressil Narva mnt 13/15. 1936. aastast oli ettevõtte direktor Aleksander Oinas. 1940. aasta ettevõte natsionaliseeriti ning jätkas tegutsemist peeglitööstus Frankoniana. "Omatööstuse alad laienewad. A.-S. "Frankonial" töötab suurkäitis moodsa sisustuse ja klaasitamise alal". Uus Eesti, nr. 156. 11. juuni 1937. Vaadatud 21.03.2019. "Ajakohane sisustus ja nägusad vaateaknad". Uus Eesti, nr. 151. 6. juuni 1937. "Tänaseid sünnipäewalapsi". Päewaleht, nr. 349. 24. detsember 1936. "Natsionaliseerimisele kuuluvate tööstusettevõtete nimestikku täiendati". Postimees (1886–1944), nr. 219. 15. august 1940. "Kergetööstuse ettevõtted täidavad endale võetud kohustused". Läänlane : EK(b)P Haapsalu Rajoonikomitee ja Haapsalu Rajooni TSN häälekandja,. 8. juuli 1948.{{netiviide}}: CS1 hooldus: üleliigsed kirjavahemärgid (link)
Munavalge

Munavalge on rebu ümbritsev muna osa. Muna praadimisel munavalge hüübib ja seda tarvitatakse toiduna. Näiteks härjasilmas. "Eesti keele seletavas sõnaraamatus" (vaadatud 19.03.2019)
Hilissügis

Hilissügis on üks kahest klimaatilisest või fenoloogilisest üleminekuaastaajast sügise ja talve vahel, sellele järgneb eeltalv. klimaatiline hilissügis on peegelpilt varakevade tunnustele: see algab vegetatsiooniperioodi lõpuga, kui ööpäevane keskmine õhutemperatuur langeb alla 5 °C, ning lõpeb, kui ööpäeva keskmine õhutemperatuur langeb alla nulli ja tuleb maha esimene lumi. Temperatuuride päevamaksimumid jäävad sel ajal plussipoolele. Hilissügis algab keskmiselt 27. oktoobril: Mandri-Eestis keskmiselt oktoobrikuu viimasel kolmandikul, saartel novembri alguses. Keskmiselt kestab hilissügis 15..20 päeva, kuid soojadel talvedel võib see aastaaeg kesta isegi kevadeni. fenoloogiline hilissügis algab lehtede hulgalise varisemise ning hanede ja luikede suurrändega. Sel ajal lõppeb talirukki kasv ja algab enamiku taimede puhkeaeg. Koevad siig, lõhe ja meriforell. Hilissügis lõpeb esimese suure lumega ja algab eeltalv. sügis aastaajad klimaatilised aastaajad fenoloogilised aastaajad Ain Kallis (10.11.2018). "November oli kunagi talvekuu. Kas nüüd on hilissügis või eeltalv?". Maaleht. Vaadatud 21.03.2019. Kalju Kask (2000). "Aedniku kaheksa aastaaega". Aiapidaja aastaraamat Aiatark. Vaadatud 21.03.2019. Helve Meitern (14.10.2016). "Hilissügis algas tavapärasest varem". weather.ee. Vaadatud 21.03.2019. Rein Ahas (2002). "Eesti fenoloogiline kalender". Eesti Entsüklopeedia. Vaadatud 21.03.2019.
Bailey Peacock-Farrell

Bailey Peacock-Farrell (sündinud 29. oktoobril 1996 Darlingtonis) on Inglismaal sündinud Põhja-Iirimaa jalgpallur, kes mängib väravavahina Inglismaa esiliigaklubis Burnley ja Põhja-Iirimaa jalgpallikoondises. Ta alustas klubikarjääri 2006. aastal Middlesbrough's. 2013. aastal liitus ta Leeds Unitediga. Hooajal 2015–16 debüteeris ta klubi põhimeeskonnas. Hooaja 2017–18 jooksul mängis ta kuu aega laenul Inglismaa tugevuselt kuuenda liiga klubis York City. Hooajal 2017–18 valiti Peacock-Farrell Leeds Unitedi aasta noormängijaks. Hooaja 2018–19 alguses määras peatreener Marcelo Bielsa ta Leeds Unitedi põhiväravavahiks, kuid ta kaotas selle koha 2019. aasta jaanuaris, kui klubiga liitus Madridi Realist Kiko Casilla. 2019. aasta augustis sõlmis ta nelja-aastase lepingu Inglismaa Premier League'i klubiga Burnley. Kahe hooaja jooksul jõudis ta Burnley koosseisus vaid kaheksas mängus ning suundus 2021. aasta juulis üheks hooajaks laenule Inglismaa tugevuselt kolmanda liiga klubisse Sheffield Wednesday. Debüüdi Põhja-Iirimaa jalgpallikoondises tegi Peacock-Farrell 30. mail 2018 sõprusmängus Panama vastu.  Bailey Peacock-Farrell – pildid, videod ja helifailid Wikimedia Commonsis Profiil Leeds United F.C. kodulehel
Jamal Lewis

Jamal Piaras Lewis (sündinud 25. jaanuaril 1998 Lutonis) on Inglismaal sündinud Põhja-Iirimaa jalgpallur, kes mängib vasakkaitsjana Inglismaa esiliigaklubis Watford ja Põhja-Iirimaa jalgpallikoondises. 2014. aastal liitus ta Norwich Cityga. Alates hooajast 2017–18 kuulus ta Norwich City põhikoosseisu. 2018. aasta jaanuaris lõi ta Inglismaa karika kolmanda vooru korduskohtumises Chelsea vastu oma klubikarjääri esimese värava. Hooajal 2018–19 tõusis ta Norwich Cityga Inglismaa esiliigast kõrgliigasse. Samal hooajal valiti ta Inglismaa esiliiga sümboolsesse koosseisu. 2020. aasta septembris sõlmis ta viieaastase lepingu Inglismaa kõrgliigaklubiga Newcastle United. Newcastle Unitedis jäid tema esitused tagasihoidlikuks ning 2022. aasta jaanuaris jäeti Lewis Newcastle Unitedi aktiivsest koosseisust üldse välja. 2023. aasta juulis läks ta Newcastle Unitedist laenule Watfordi. Debüüdi Põhja-Iirimaa jalgpallikoondises tegi Lewis 24. märtsil 2018 sõprusmängus Lõuna-Korea vastu. Norwich City EFL Championship: 2018–19 "Jamal Lewis becomes Newcastle United's fifth summer signing". Newcastle United F.C. 8.9.2020. Vaadatud 17.9.2020 "Newcastle star expresses 'bitter disappointment' at club decision". Yahoo Finance (Briti inglise). Vaadatud 17. märtsil 2023. "Official: Hornets Sign Lewis". www.watfordfc.com (inglise). 27. juuli 2023. Vaadatud 27. juulil 2023.
Eeltalv

Eeltalv on klimaatiline või fenoloogiline üleminekuaastaaeg sügise ja talve vahel. See järgneb hilissügisele. Klimaatiline eeltalv on kevadtalve tagurpidi pööratud tunnustega: see algab keskmise õhutemperatuuri langemisega alla nulli ja sademete esinemise korral esimese suure lume tulekuga, ning lõpeb püsiva lumikatte tekkimisega. Eeltalve ajal võib lumi sadada ja sulada mitu korda, lühikesed külmaperioodid vahelduvad sulaga. fenoloogiline eeltalv algab esimese suure lumega. sügis aastaajad Kalju Kask (2000). "Aedniku kaheksa aastaaega". Aiapidaja aastaraamat Aiatark. Vaadatud 21.03.2019. "Eeltalv on alanud". Looduskalender. 18.11.2010. Originaali arhiivikoopia seisuga 21.03.2019. Vaadatud 21.03.2019. Rein Ahas (2002). "Eesti fenoloogiline kalender". Eesti Entsüklopeedia. Vaadatud 21.03.2019.
Holger Bech Nielsen

Holger Bech Nielsen (sündinud 25. augustil 1941 Kopenhaagenis Taanis) on taani füüsik, Taani Kuningliku Teaduste Akadeemia liige. Tuntud on tema tööd osakestefüüsika ja stringiteooria alalt. Tema järgi on nimetatud Nielseni-Olseni keeris, Nielseni-Olseni string ja Nielseni-Ninomiya teoreem. Koos kolleegidega Niels Bohri Instituudist lõi ta juhusliku dünaamika teooria. Nielsen astus 1961. aastal Kopenhaageni Ülikooli füüsikat õppima. 1968. aastal sai ta Niels Bohri Instituudist doktorikraadi füüsikas. Doktoritöö käsitles kvargi mudelit ("Nogle konsekvenser af quark modellens selvkonsistens"). Aastatel 1973–1985 töötas ta Niels Bohri Instituudis lektorina ja 1985–1990 teadur-professorina. 1990. aastal sai ta Niels Bohri Instituudi kõrge energia füüsika professoriks. 1987 – valiti Norra Teaduste Akadeemia välisliikmeks 1988 – valiti Taani Kuningliku Teaduste Akadeemia liikmeks Random dynamics. nbi.dk Curriculum vitae. nbi.dk  Holger Bech Nielsen – pildid, videod ja helifailid Wikimedia Commonsis Jonathan Leake. "A particle God doesn’t want us to discover". bibliotecapleyades.net, 18. oktoober 2009
Stuart Dallas

Stuart Alan Dallas (sündinud 19. aprillil 1991 Cookstownis) on Põhja-Iirimaa jalgpallur, kes mängib äärepoolkaitsja või paremkaitsjana Inglismaa kõrgliiga klubis Leeds United ja Põhja-Iirimaa jalgpallikoondises. Ta alustas klubikarjääri kodumaal Crusadersis. 2012. aasta suvel liitus ta Inglismaa tugevuselt kolmanda liiga klubiga Brentford. Osa hooajast 2013–14 mängis ta laenulepinguga League Two klubis Northampton Town. Samal hooajal kindlustati Brentfordiga tõus esiliigasse. 2015. aasta augustis sõlmis ta kolmeaastase lepingu Leeds Unitediga. Esimesel hooajal valiti ta mängijate poolt Leeds Unitedi hooaja parimaks mängijaks. Hooaja 2017–18 alguses sõlmis ta klubiga uue kolmeaastase lepingu. Debüüdi Põhja-Iirimaa jalgpallikoondises tegi Dallas 2011. aastal mängus Walesi vastu. Koondisekarjääri esimese värava lõi ta 31. mail 2015 sõprusmängus Katari vastu. Dallas kuulus Põhja-Iirimaa koondisse 2016. aasta Euroopa meistrivõistlustel.